राष्ट्रीय कृषि बाजार से जुड़ेगी मंडी, मिलेगा लाभ
जल्द ही नगर में स्थित कृषि उपज मंडी राष्ट्रीय कृषि बाजार से जुड़ सकती है। जानकारी के अनुसार अगर सबकुछ ठीक रहा तो इसकी प्रक्रिया अप्रैल महीने के अंत शुरू हो जाएगी। राष्ट्रीय कृषि बाजार के माध्यम से किसान देशभर की किसी भी मंडी में ऑनलाइन उपज बेच सकेंगे। साथ ही भाव में गड़बडिय़ों की आशंका भी कम होगी और किसानों को सही दाम भी मिलेंगे।
सीजन में 150 से 200 किसान हर रोज यहां अपनी उपज लेकर आते हैं। जिसके बाद व्यापारी बोली लगाकर उनकी उपज का खरीदते हैं। जिसके कारण कई बार उपज के दाम और क्वालिटी को लेकर विवाद की स्थिति बनती है। राष्ट्रीय कृषि बाजार से जुड़ने के बाद यह समस्या खत्म हो जाएगी। इसके लिए मंडी में ई-एएनएम कार्यालय बनाया जाएगा जहां कम्प्यूटर सिस्टम से पोर्टल पर उपज के दाम अपडेट होंगे। एलईडी पर व्यापारी और किसान देशभर की मंडी के दाम और किस्म देख सकेंगे। इसके लिए किसानों व व्यापारियों के पंजीयन किए जाएंगे। इसके बाद जब भी किसान फसल लाएगा उसे अपना नाम, पता बताना होगा। पोर्टल पर सर्चिंग में नाम सामने आया तो उसकी उपज ई-ऑक्शन में रखी जाएगी।
टेक्नीशियन जांच कर पोर्टल पर अपलोड करेंगे उपज
मंडी के एक शेड में ई-ऑक्शन का एक प्लेट फार्म तैयार किया जाएगा। जहां किसान ई-ऑक्शन के लिए अपनी उपज रखेंगे। लैब टेक्नीशियन उपज की संसाधनों से जांच करेंगे। क्वालिटी अनुसार उपज का दाम फिक्स होगा। क्वालिटी वार उपज और दाम पोर्टल पर अपलोड करेंगे। इसे देशभर के किसान और व्यापारी ऑनलाइन देख सकेंगे। संपर्क कर किसान, व्यापारी उपज की खरीदी-बिक्री कर सकेंगे। ऐसे में व्यापारी मंडी टैक्स की चोरी भी नहीं कर पाएंगे।
राष्ट्रीय बाजार से जुड़ने की प्रक्रिया अप्रैल अंत तक शुरू हो सकती है
कृषि उपज मंडी को राष्ट्रीय बाजार से जोड़ने के लिए कवायद की जा रही है। सबकुछ ठीक रहा तो अप्रैल महीने के अंत इसके लिए प्रक्रिया शुरू की जा सकती है। लोकेंद्र सिंह तोमर, सचिव कृषि उपज मंडी गोहद
सुविधा
hin_Deva hin_Deva hin_Deva hin_Deva hin_Deva hin_Deva hin_Deva hin_Deva